ກຸ່ມບໍລິສັດ Tata ຂອງອິນເດຍຮັບຮູ້ຫວຽດນາມ, ມຽນມາແມ່ນຕະຫຼາດຈຸດສຸມ
ກຳມະກອນ ເຮັດວຽກຢູ່ກິດຈະກຳກໍ່ສ້າງຢູ່ ຮ່າໂນ້ຍ
(ພາບປະກອບ)
ຫວຽດນາມ ແລະ ມຽນມາ ແມ່ນບັນດາຕະຫຼາດຈຸດສຸມຕ້ອງໄດ້ຮັບການແຊກຊຶມ, ເປີດກ້ວາງການດຳເນີນທຸລະກິດສຳລັບບໍລິສັດ 7 ແຫ່ງຂຶ້ນກັບກຸ່ມບໍລິສັດ Tata Sons. ໂຄສົກຂອງກຸ່ມບໍລິສັດດັ່ງກ່າວໃຫ້ຮູ້ຄືແນວນັ້ນໃນການຕອບສຳພາດໃນໜັບສືພິມ The Economic Times ແລະ International Business Times ຂອງອິນເດຍ. ຕາມກຸ່ມບໍລິສັດນີ້ແລ້ວ, ຫວຽດນາມ ແລະ ມຽນມາ ມີພື້ນຖານເສດຖະກິດພວມເຕີບໂຕຢ່າງແຮງ, ຄົນຊັ້ນກາງນັບມື້ນັບຫຼາຍ, ກໍ່ຄືຈະໄດ້ຮັບບັນດາຜົນກະທົບຕັ້ງໜ້າຈາກບັນດາສັນຍາການຄ້າກັບບັນດາປະເທດມະຫາອຳນາດ ແລະ ການຫລຸດຜ່ອນພາສີ. ບັນດາປັດໄຈນີ້ເຮັດໃຫ້ 2 ປະເທດກາຍເປັນບັນດາຕະຫຼາດສຳຄັນສຳລັບບັນດາບໍລິສັດຢາກສຳພັດຫຼາຍກ່ວາກັບຕະຫຼາດ ອາຊຽນ ກໍຄືທົ່ວໂລກ. ໂຄສົກຂອງກຸ່ມບໍລິສັດ Tata ຕີລາຄາວ່າ: ສຳລັບດ້ານປະຊາກອນວິທະຍາ ແລະ ພັດທະນາເສດຖະກິດ, ຫວຽດນາມ ແລະ ມຽນມາ ພວມເປີດຕະຫຼາດໃຫ້ຜະລິດຕະພັນບາງຢ່າງຂອງ Tata. ທ່ານນີ້ກໍໃຫ້ຮູ້ວ່າ: ບັນດາບໍລິສັດໄຟຟ້າ, ກໍ່ສ້າງ, ເຄມີ…ແລະ ການຄ້າພວມເຄື່ອນໄຫວຢ່າງຕັ້ງໜ້າ ຫຼື ພວມຂຸດຄົ້ນບັນດາກາລະໂອກາດຢູ່ ຫວຽດນາມ ແລະ ມຽນມາ.
(ແຫຼ່ງຄັດຈາກ VOV)